Siméon Denis Poisson

Siméon Denis Poisson (Pithiviers, Frantzia, 1781eko ekainaren 21a - Sceaux, Frantzia, 1840ko apirilaren 25a) frantziar matematikari eta fisikari bat izan zen.

 Lanak 
Matematikan, ezaguna da elektrizitatearen ikerketan egin zituen ekarpen matematikoengatik. Probabilitate teorian, Poissonen banaketa gertaera arraroen lege moduan garatu zuen, probabilitate txikiko gertakizunak saialdi kopuru handi batean gertatzen diren aldi kopuruak eta horien probabilitateak irudikatzen dituena.

Laplace matematikari ospetsuaren ikaslea izan zen; Parisko Eskola Politeknikoan eta Zientzia Fakultatean irakasle izan zen. Mekanikari buruz hainbat ikerketa egin zituen; aipagarriak dira, besteak beste, grabitate potentzialari eta potentzial elektrostatikoari buruz egin zituenak. Magnetismoaz egindako azterketek ere ospe handia eman zioten. Estatistikan, probabilitateei buruz egindako ikasketek arrakasta handia eman zioten; aipagarria da haren izena daraman banaketa, esate baterako. Harena da Mémoire sur la théorie du magnétisme (1824, Magnetismoari buruzko teoria) lana.

 Erreferentziak 

 Kanpo estekak 

Kategoria:Frantziako Zientzien Akademiako kideak
Kategoria:Frantziako fisikariak
Kategoria:XVIII. mendeko matematikariak
Kategoria:XIX. mendeko matematikariak
Kategoria:Frantziako estatistikariak
Kategoria:Royal Societyko kideak
Kategoria:Copley Domina
Kategoria:Agnostikoak
Kategoria:Ohorezko Legioko komandanteak
Kategoria:Parisen hildakoak